லஷ்கர் இ தொய்பா தலைவர் ஹபீஸ் சயீத் விடுதலையை லஹிம்பூரில் கோலாகலமாக கொண்டாடப்பட்டதாக செய்தி வெளியிட்ட அந்த ஆங்கில செய்தி ஏடு இந்த தகவல்களை வலது சாரி இந்துத்துவ அமைப்பின் முக்கிய பிரமுகர் தங்களுக்கு நேர்காணலில் தெரிவித்தார் என்றும் கூறியது. அது தொடர்பாக எங்களிடம் வீடியோ ஆதாரம் உள்ளது என்றும் அந்த சங் பிரமுகர் கூறியதாக அந்த ஏடு குறிப்பிட்டது. பாகிஸ்தான் கொடிகள் அங்கு அசைக்கப்பட்டன. என்றும் ஹபீஸ் சயீத் ஜிந்தாபாத் என்றும் பாகிஸ்தான் ஜிந்தாபாத் என்றும் வாழ்த்தொலிகள் முழங்கின என்றும் பொய்களை அள்ளிக்கொட்டியது.